Document ID: 32014R1341

NÕUKOGU MÄÄRUS (EL) nr 1341/2014,
15. detsember 2014,
millega muudetakse määrust (EL) nr 1387/2013, millega peatatakse teatavatele põllumajandus- ja tööstustoodetele kehtestatud ühise tollitariifistiku ühepoolsete tollimaksude kohaldamine
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 31,
võttes arvesse Euroopa Komisjoni ettepanekut
ning arvestades järgmist:
(1)
Liidu huvides on peatada täielikult ühise tollitariifistiku ühepoolsete tollimaksude kohaldamine 135 toote puhul, mis ei ole praegu loetletud nõukogu määruse (EL) nr 1387/2013 (1) I lisas. Need tooted tuleks seepärast lisada kõnealusesse lisasse.
(2)
Liidu huvides ei ole enam jätkata ühise tollitariifistiku ühepoolsete tollimaksude peatamist 52 toote puhul, mis on praegu loetletud määruse (EL) nr 1387/2013 I lisas. Seepärast tuleks need tooted nimetatud lisast välja jätta.
(3)
Selleks et võtta arvesse tehnilisi tootearendusi ja turusuundumusi või teha keelelisi kohandamisi, on vaja muuta määruse (EL) nr 1387/2013 I lisas esitatud 29 peatatud toote kirjeldusi. Kuna kombineeritud nomenklatuuri muudetakse 1. jaanuaril 2015, tuleks lisaks veel muuta 95 täiendava toote TARICi koode. Samuti leiti ühe toote puhul, et seda ei pea enam mitme liigi all esitama. Peatamised, mille puhul on vaja teha muudatusi, tuleks välja jätta määruse (EL) nr 1387/2013 I lisa peatamiste loetelust ja muudetud peatamised tuleks uuesti lisada kõnealusesse loetellu.
(4)
Tariifide peatamised tuleks korrapäraselt läbi vaadata võimalusega need mõne asjaosalise taotlusel välja jätta. Tariifide peatamist pikendatakse ja uus läbivaatamiskuupäev kehtestatakse siis, kui see on liidu huvides.
(5)
Liidu huvides on 184 toote puhul vaja muuta nende kohustusliku läbivaatamise kuupäeva, et võimaldada tollimaksuvaba importi pärast kõnealust kuupäeva. Kõnealused tooted on läbi vaadatud ja nendele on kehtestatud järgmise kohustusliku läbivaatamise muudetud kuupäevad. Seetõttu tuleks need määruse (EL) nr 1387/2013 I lisa peatamiste loetelust välja jätta ning muudetud peatamised tuleks uuesti lisada kõnealusesse loetellu.
(6)
Liidu huvides on lühendada nelja toote kohustusliku läbivaatamise aega. Nende nelja tootega seotud peatamine tuleks seepärast välja jätta määruse (EL) nr 1387/2013 I lisa peatamiste loetelust ning muudetud peatamised tuleks uuesti lisada kõnealusesse loetellu. Selleks, et nõuetekohaselt tagada peatamise järjepidev kohaldamine (ilma ühegi vaheajata), tuleks toodetega, mille TARICi koodid on ex 8501320050 ja ex 8501330055, seotud peatamist kohaldada alates 1. jaanuarist 2014.
(7)
Selguse huvides tuleks muudetud kanded tähistada tärniga.
(8)
Asjakohase statistilise järelevalve võimaldamiseks tuleks määruse (EL) nr 1387/2013 II lisa täiendada täiendavate mõõtühikutega mõne sellise uue toote puhul, mille peatamised on lubatud. Järjepidevuse huvides tuleks määruse (EL) nr 1387/2013 I lisast välja jäetud toodetele määratud täiendavad mõõtühikud välja jätta ka kõnealuse määruse II lisast.
(9)
Määrust (EL) nr 1387/2013 tuleks seepärast vastavalt muuta.
(10)
Kuna käesolevas määruses sätestatud muudatused peaksid jõustuma alates 1. jaanuarist 2015, tuleks käesolevat määrust kohaldada alates samast kuupäevast ning see peaks jõustuma Euroopa Liidu Teatajas avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
Määrust (EL) nr 1387/2013 muudetakse järgmiselt.
1)
I lisa tabelit muudetakse järgmiselt:
a)
pealkirja ja tabeli vahele lisatakse järgmine märkus:
„(*)
Käesolevas lisas esitatud sellise toote suhtes kehtestatud ühepoolsete tollimaksude kohaldamise peatamine, millega seoses on CN-koodi või TARICi koodi või tootekirjeldust või kohustusliku läbivaatamise kuupäeva muudetud nõukogu 24. juuni 2014. aasta määrusega (EL) nr 722/2014, millega muudetakse määrust (EL) nr 1387/2013, millega peatatakse teatavatele põllumajandus- ja tööstustoodetele kehtestatud ühise tollitariifistiku ühepoolsete tollimaksude kohaldamine (ELT L 192, 1.7.2014, lk 9), või nõukogu 15. detsembri 2014 määrusega (EL) nr 1341/2014, millega muudetakse määrust (EL) nr 1387/2013, millega peatatakse teatavatele põllumajandus- ja tööstustoodetele kehtestatud ühise tollitariifistiku ühepoolsete tollimaksude kohaldamine (ELT L 363, 18.12.2014, lk 10)”
;
b)
pealkirja ja tabeli vahel jäetakse välja järgmine märkus:
„(*)
Käesolevas lisas esitatud toote suhtes kehtestatud ühepoolsete tollimaksude kohaldamise peatamine, millega seoses on CN-koodi või TARICi koodi või tootekirjeldust või kohustusliku läbivaatamise kuupäeva muudetud nõukogu 24. juuni 2014. aasta määrusega (EL) nr 722/2014, millega muudetakse määrust (EL) nr 1387/2013 (millega peatatakse teatavatele põllumajandus- ja tööstustoodetele kehtestatud ühise tollitariifistiku ühepoolsete tollimaksude kohaldamine) (ELT L 192, 1.7.2014, lk 9)”
;
c)
käesoleva määruse I lisas loetletud toodete read lisatakse määruse (EL) nr 1387/2013 I lisa tabeli esimeses veerus esitatud CN-koodide järjestuse alusel;
d)
välja jäetakse selliste toodete read, mille CN-koodid ja TARICi koodid on sätestatud käesoleva määruse II lisas.
2)
II lisa muudetakse järgmiselt:
a)
lisatakse selliste täiendavate mõõtühikute read, mille CN-koodid ja TARICi koodid on sätestatud käesoleva määruse III lisas;
b)
välja jäetakse selliste täiendavate mõõtühikute read, mille CN-koodid ja TARICi koodid on sätestatud käesoleva määruse IV lisas.
Artikkel 2
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. jaanuarist 2015.
Toodete puhul, mille TARIC koodid on ex 8501320050 ja ex 8501330055, kohaldatakse seda siiski alates 1. jaanuarist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. detsember 2014

Labels: 3
1
15
6